[{"text_idx": "#000001", "text": "Yn ystod y flwyddyn ddiwethaf, rydym wedi gweld galw digynsail ar wasanaethau iechyd, sy\u2019n golygu bod pobl yn gorfod arfer a\u0302 ffyrdd gwahanol o gael mynediad at ofal iechyd. Mewn sawl achos, roedd angen gohirio gwaith rheolaidd a daeth mynediad corfforol at Ofal Sylfaenol yn gyfyngedig."}, {"text_idx": "#000002", "text": "Ni ellir amcangyfrif effaith y newidiadau hyn ar bobl ag anableddau dysgu yn rhy isel. Mae gwaith goruchwylio iechyd rheolaidd pwysig megis y Gwiriad Iechyd Blynyddol (AHC) yn faes allweddol sy\u2019n peri pryder. Mae\u2019r gwasanaeth ychwanegol hwn yn adolygiad rhagweithiol o anghenion iechyd unigolyn. Mae\u2019n rhoi\u2019r cyfle i bobl ag anabledd dysgu ddod i adnabod eu practis a\u2019r staff yn well, fel y byddent yn ei chael hi\u2019n haws cysylltu a\u0302\u2019r practis hwnnw pe byddent yn teimlo\u2019n sa\u0302l neu pe byddai ganddynt bryderon."}, {"text_idx": "#000003", "text": "Ar gyfer poblogaeth sydd a\u0302 chyffredinrwydd uwch o afiacheddau a marwolaethau ac sy\u2019n wynebu rhwystrau wrth gael mynediad at ofal, mae ei werth yn ddiamheuol. Cyn y pandemig, roedd nifer y bobl a oedd yn mynd i Wiriadau Iechyd Blynyddol yng Nghymru rhwng 30% a 60%. Mae canfyddiadau interim o astudiaeth fawr yn y DU i brofiadau pobl ag anableddau dysgu yn ystod y pandemig yn dangos nad oedd bron hanner yr holl bobl sydd fel arfer yn cael AHC wedi mynd i un ers cyn mis Mawrth 2020. Adroddodd 30% o deuluoedd a gofalwyr cyflogedig fod iechyd corfforol yr unigolyn maent yn gofalu amdano/amdani wedi dirywio, ac mae hyn yn destun pryder."}, {"text_idx": "#000004", "text": "Wrth i ni symud i\u2019r cyfnod adfer, mae\u2019n bwysig bod Gwiriadau Iechyd Blynyddol yn cael eu blaenoriaethu er mwyn gwella canlyniadau iechyd ar gyfer y boblogaeth hon."}, {"text_idx": "#000007", "text": "Mae hwn yn cynnwys 14 modiwl wedi\u2019u grwpio yn o\u0302l 4 thema allweddol:"}, {"text_idx": "#000008", "text": "Deall anghenion unigryw pobl ag anabledd dysguMynd i\u2019r afael ag anghydraddoldebau iechyd Y fframwaith moesegol a chyfreithiol Cyflwyniad i anghenion cyfathrebu pobl ag anabledd dysgu"}, {"text_idx": "#000009", "text": "Mae pob thema wedi\u2019i dylunio i gael ei darparu i bawb sy\u2019n rhan o\u2019r broses AHC i sicrhau bod y neges yn gyson. Mae sesiynau yn cael eu cyflwyno gan y staff anabledd dysgu lleol, ac anogir cefnogaeth gan bobl ag anabledd dysgu."}, {"text_idx": "#000011", "text": "Mae\u2019r pecyn adnoddau hwn ar gyfer staff gofal iechyd yng Nghymru sy\u2019n darparu gofal iechyd i bobl ag anabledd dysgu. Mae\u2019r pecyn yn cynnwys dogfennau safonol hawdd eu darllen i\u2019w rhoi i bobl ag anabledd dysgu a/neu eu gofalwyr, gan gynnwys gwahoddiad i drefnu AHC, llythyr apwyntiad AHC, rhestr wirio AHC a chynllun gweithredu iechyd."}, {"text_idx": "#000013", "text": "I gefnogi\u2019r gwaith o ddarparu\u2019r adnoddau hyn, gofynnwyd i wasanaethau anabledd dysgu arbenigol nodi unigolyn cyswllt ar gyfer pob Clwstwr Gofal Sylfaenol yn eu hardaloedd. Byddai\u2019n ddefnyddiol i\u2019r cyswllt clwstwr fynychu cyfarfodydd clwstwr lleol perthnasol, gan ddarparu maes arall o arbenigedd o gwmpas y bwrdd, ochr yn ochr a\u0302 gwasanaethau cymunedol eraill."}, {"text_idx": "#000014", "text": "I gael rhagor o wybodaeth, cysylltwch a\u0302\u2019ch ti\u0302m anabledd dysgu cymunedol lleol neu, os yw ar gael yn eich ardal chi, y Gwasanaeth Cyswllt Gofal Sylfaenol Anabledd Dysgu."}, {"text_idx": "#000015", "text": "Fel arall, rwy\u2019n hapus i helpu ag unrhyw ymholiadau sydd gennych. Gallwch gysylltu a\u0302 mi trwy anfon e-bost at paula.phillips4@wales.nhs.uk"}, {"text_idx": "#000020", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]